paragraph_text: Nešto je teže odgovoriti na drugi dio pitanja, ali prebrojavanje nije komplicirano u ovom slučaju. Kako imamo 8 istobojnih topova, imamo 8 kombinacija za postavljanje tog topa u prvom stupcu. Prvi je red popunjen. Za stavljanje drugog topa u drugi stupac imamo 7 slobodnih polja. Ako nastavimo zaključivati doći ćemo do broja <math>8 \cdot 7 \cdot 6 \cdot ... \cdot 2 \cdot 1</math> što zapisujemo kao <math>8!</math> (čitaj: osam faktorijela).